**Minist****ru kabineta noteikumu projekta “Grozījumi Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā prim daļa, 4.panta ceturtās daļas 9.punkts un pārejas noteikumu 18.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 29.oktobrī Saeimā trešajā lasījumā tika pieņemts likumprojekts “Grozījumi Publiskas personas mantas atsavināšanas likumā” (Nr.61/Lp12) (turpmāk – Likumprojekts). Ministru kabineta noteikumu projekts “Grozījumi Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta”” (turpmāk – Noteikumu projekts) ir izstrādāts, lai pielāgotu Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” (turpmāk – Noteikumi) tiesību normas pieņemtajiem grozījumiem Atsavināšanas likumā, kā arī lai atbilstoši precizētu Noteikumos izmantotos terminus.1. Atsavināšanas likuma 4.panta pirmā prim daļa (redakcija līdz 03.12.2015.) noteica tikai atsevišķus atsavināšanas veidus, t.i., kustamās mantas maiņu vai nodošanu piegādātājam, izdarot ieskaitu, kurus varēja ierosināt, nenoskaidrojot publiskas personas vai tās iestāžu vajadzību pēc citai publiskai personai vai tās iestādēm nevajadzīgās kustamās mantas.

Ņemot vērā, ka tiek identificēti aizvien jauni gadījumi, kad valsts kustamo mantu būtu nepieciešams atsavināt privātpersonām, nenoskaidrojot citu iestāžu vajadzības pēc kustamās mantas, to realizējot ne vien maiņas vai nodošanas piegādātājam, izdarot ieskaitu, ceļā, bet arī pārdodot izsolē, vai par brīvu cenu (piemēram, valsts materiālās rezerves), tika precizēta Atsavināšanas likuma 4.panta pirmā prim daļa, nosakot, ka publiskas personas kustamās mantas atsavināšanu noteiktos gadījumos var ierosināt, arī nenoskaidrojot publiskas personas vai tās iestāžu vajadzību pēc citai publiskai personai vai tās iestādēm nevajadzīgās kustamās mantas. Tādējādi ir paplašināts Ministru kabinetam noteiktais deleģējums attiecībā uz gadījumiem, kad publiskas personas kustamas mantas atsavināšanu var ierosināt, arī nenoskaidrojot publiskas personas vai tās iestāžu vajadzību pēc citai publiskai personai vai tās iestādēm nevajadzīgās kustamās mantas. Izglītības un zinātnes ministrija 2014.gada 30.janvāra atzinumā Nr.01-06/544 Finanšu ministrijai par Likumprojektu ir norādījusi uz nepieciešamību izdarīt grozījumus Noteikumu sadaļā, lai paredzētu iespēju valsts kustamās mantas atsavināšanai, nenoskaidrojot valsts iestāžu un atvasinātu publisku personu vai to iestāžu vajadzības pēc ministrijas, tās padotībā esošas iestādes vai kapitālsabiedrības valdījumā vai turējumā esošās nevajadzīgās valsts kustamās mantas, lai valsts kustamo mantu nodotu konkrētai iestādei, ja tas nepieciešams Eiropas Savienības struktūrfondu projekta ietvaros. Līdzīgu priekšlikumu ir izteikusi arī Labklājības ministrija, kuras iniciatīvas rezultātā ar Ministru prezidentes 2015.gada 15.aprīļa rezolūciju Nr.1.1.1/45 finanšu ministram tika uzdots izvērtēt nepieciešamību noteiktā kārtībā sagatavot grozījumus Noteikumos, paredzot iespēju valsts kustamās mantas atsavināšanai konkrētai iestādei, nenoskaidrojot valsts iestāžu un atvasinātu publisku personu vai to iestāžu vajadzību pēc ministrijas, tās padotībā esošas iestādes mantas, tādai mantai, kas iegūta, īstenojot Eiropas Reģionālās attīstības fonda projektus vai citus līdzīgus projektus un manta domāta projektā iesaistītajam partnerim.Ņemot vērā iepriekš minēto, Noteikumos ir precizēts 1.3.apakšpunkts un atbilstoši Noteikumu III.nodaļas nosaukums, kā arī Noteikumi ir papildināti ar 18.3.apakšpunktu un 18.4.apakšpunktu, nosakot, ka valsts kustamās mantas atsavināšanu var ierosināt, nenoskaidrojot valsts iestāžu un atvasinātu publisku personu vai to iestāžu vajadzību pēc ministrijas, tās padotībā esošas iestādes vai kapitālsabiedrības valdījumā vai turējumā esošās nevajadzīgās valsts kustamās mantas, ja atsavina valsts kustamo mantu, kas iegūta, īstenojot Eiropas Savienības struktūrfondu projektu un kuru paredzēts pēc pēcuzraudzības perioda nodot attiecīgajā projektā iesaistītajam sadarbības partnerim, kas ir publiska persona vai tās padotības iestāde, kā arī valsts kustamo mantu, kas atzīta par nepieciešamu nacionālā krājuma papildināšanai, ja to nodod publiskam muzejam. Vienlaikus jāņem vērā, ka saskaņā ar Eiropas Savienības struktūrfondus un Kohēzijas fondu regulējošiem normatīvajiem aktiem šādas kustamās mantas atsavināšana ir iespējama tikai pēc pēcuzraudzības perioda. Ja minēto kustamo mantu plānots nodot citai publiskai personai, kas nav projektā iesaistītais sadarbības partneris, piemērojama Noteikumu 20.-23., 27.un 28.punktā noteiktā kārtība.Atbilstoši spēkā esošajam Noteikumu 19.punktam papildus šo noteikumu 18.punktā minētajiem nosacījumiem valsts kustamās mantas maiņu vai nodošanu piegādātājam, izdarot ieskaitu, var ierosināt, nenoskaidrojot valsts iestāžu un atvasinātu publisku personu vai to iestāžu vajadzību pēc ministrijas, tās padotībā esošas iestādes vai kapitālsabiedrības valdījumā vai turējumā esošās nevajadzīgās valsts kustamās mantas, ja kustamās mantas vienas vienības vai lietu kopības (ja lietu kopība tiek mainīta vai nodota piegādātājam, izdarot ieskaitu) atlikusī bilances vērtība pēc grāmatvedības uzskaites datiem ir mazāka par 1500 *euro*. Atbilstoši praksē identificētajiem gadījumiem ir secināms, ka valsts kustamās mantas nodošana piegādātājam, izdarot ieskaitu, ir ekonomiski lietderīga, jo tādējādi tiktu nodrošināts attiecīgās publiskās personas budžeta ietaupījums, iegādājoties jaunu, līdzvērtīgu kustamo mantu. Līdz ar to Noteikumi ir papildināti ar 18.5.apakšpunktu, nosakot, ka valsts kustamās mantas maiņu vai nodošanu piegādātājam, izdarot ieskaitu, var ierosināt, nenoskaidrojot valsts iestāžu un atvasinātu publisku personu vai to iestāžu vajadzību pēc ministrijas, tās padotībā esošas iestādes vai kapitālsabiedrības valdījumā vai turējumā esošās nevajadzīgās valsts kustamās mantas, vienlaikus svītrojot Noteikumu 19.punktu.1. 2) Saskaņā ar Atsavināšanas likuma 4.panta ceturtās daļas 9.punktu, atsevišķos gadījumos publiskas personas nekustamā īpašuma atsavināšanu var ierosināt arī zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt publiskai personai piederošu nekustamo īpašumu, kas sastāv no zemesgabala un nedzīvojamās ēkas (būves), un uz šā zemesgabala atrodas arī viņiem piederoša ēka (būve), bet zemesgabala sadale nav pieļaujama atbilstoši normatīvo aktu noteikumiem par vispārīgo teritorijas plānošanu, izmantošanu un apbūvi.
2. Lai saskaņotu Atsavināšanas likumā noteikto ar Noteikumos regulēto publiskas personas mantas atsavināšanas kārtību, ir izdarīti grozījumi Noteikumu 8.7.apakšpunktā, lai Noteikumu normas būtu piemērojamas arī Atsavināšanas likuma 4.panta ceturtās daļas 9.punktā noteiktajā gadījumā.
3. 3) Ar Noteikumu projektu ir izdarīti grozījumi Noteikumu 11.punktā, lai redakcionāli padarītu pārskatāmāku veicamo darbību kārtību pēc atsavināšanas ierosinājuma saņemšanas valsts akciju sabiedrībā “Valsts nekustamie īpašumi” vai valsts akciju sabiedrībā “Privatizācijas aģentūra”, proti, redakcionāli precizēts, kuros gadījumos tiek pieņemts lēmums par attiecīgā nekustamā īpašuma nodošanu atsavināšanai un kuros gadījumos tiek atteikts izskatīt atsavināšanas ierosinājumu atbilstoši noteikumu 8.punkta nosacījumiem.
4. Noteikumi papildināti ar 11.6.apakšpunktu, nosakot, ka gadījumā, ja valsts nekustamais īpašums ir nepieciešams ministrijai vai tās padotībā esošai iestādei funkciju nodrošināšanai, ministrija noteiktā kārtībā sagatavo Ministru kabineta rīkojuma projektu par pamatotu atsavināšanas ierosinājuma atteikumu. Minētais apakšpunkts nepieciešams, lai būtu regulēts jautājums par Ministru kabineta rīkojuma projekta sagatavošanu gadījumos, kad par valsts nekustamo īpašumu ir saņemts atsavināšanas ierosinājums, taču attiecīgais nekustamais īpašums ir nepieciešams publiskai personai vai tās iestādei valsts pārvaldes funkciju vai uzdevumu veikšanai, kā arī gadījumos, kad par apbūvētu zemesgabalu atbilstoši Noteikumu 11.1.apakšpunktam valsts akciju sabiedrība “Valsts nekustamie īpašumi” var pieņemt lēmumu to nodot atsavināšanai, taču attiecīgais valsts nekustamais īpašums ir nepieciešams kādai ministrijai valsts pārvaldes funkciju veikšanai un tādējādi nav atsavināms. Praksē šādos gadījumos, kad valsts akciju sabiedrībā “Valsts nekustamie īpašumi” vai valsts akciju sabiedrībā “Privatizācijas aģentūra” ir reģistrēts attiecīgais atsavināšanas ierosinājums par nekustamo īpašumu, kas atrodas kādas ministrijas valdījumā, attiecīgā kapitālsabiedrība vēršas pie valsts nekustamā īpašuma valdītāja (ministrijas) vai turētāja un pieprasa nekustamā īpašuma tiesības apliecinošos dokumentus (Noteikumu 6.punkts). Līdz ar to savstarpējas komunikācijas rezultātā tiek noskaidrots, vai attiecīgais nekustamais īpašums ir nepieciešams tā valdītājam vai turētājam.

Gadījumā, ja atsavināmais nekustamais īpašums ir nepieciešams valsts iestādes, valsts kapitālsabiedrības vai atvasinātas publiskas personas vai to iestādes funkciju nodrošināšanai, Noteikumu 13.punktā ir noteikta kārtība, kādā ieinteresētā ministrija sagatavo Ministru kabineta rīkojuma projektu par atsavināšanas ierosinājuma atteikumu, ja atsavināšanas ierosinājumu ir iesniedzis atsavināšanas ierosinātājs, un Ministru kabineta rīkojuma projektu par attiecīgā valsts nekustamā īpašuma nodošanu tās valdījumā vai turējumā vai atvasinātas publiskas personas īpašumā.1. 4) Noteikumi papildināti ar 11.1 punktu, nosakot, ja saņemts atsavināšanas ierosinājums un ja valsts pārvaldes funkciju veikšanai ir nepieciešama tikai daļa no publiskas personas nekustamā īpašuma, šo noteikumu 11.punktā minētās darbības veic pēc nekustamā īpašuma sadalīšanas.
2. 5) Ar Ministru prezidentes 2015.gada 27.oktobra rezolūciju Nr.20/R-1265-jur/12164 finanšu ministram sadarbībā ar Vides aizsardzības un reģionālās attīstības ministriju un Satiksmes ministriju, tika uzdots nodrošināt Ministru prezidentes 2015.gada 19.jūnija rezolūcijā Nr.20/R-1265-jur uzdoto un, ja nepieciešams, iesniegt Ministru kabinetā grozījumus normatīvajos aktos, lai noteiktu vienveidīgu pieeju dalīta nekustamā īpašuma nodošanai atvasinātai publiskai personai. Izpildot minēto uzdevumu, ar Valsts kanceleju un Vides aizsardzības un reģionālās attīstības ministriju tika panākta vienošanās, kas tika atbalstīta arī 2015.gada 3.decembra Valsts sekretāru sanāksmē (prot. Nr.47 24.§), proti, Ministru kabineta rīkojuma projektu par valstij piederošo nekustamo īpašumu atsavināšanu – nodošanu pašvaldību īpašumā un atteikumu atsavināt attiecīgo nekustamo īpašumu atsavināšanas ierosinātājam un pirmpirkuma tiesīgajai personai sagatavo un virza tā ministrija, kuras valdījumā atrodas attiecīgais nekustamais īpašums. Gadījumos, kad Ministru kabineta rīkojums tiek pārsūdzēts tiesā, ministrija, kuras valdījumā atrodas nekustamais īpašums sadarbībā ar Vides aizsardzības un reģionālās attīstības ministriju nodrošina Ministru kabineta paskaidrojumu projektu sagatavošanu un nodrošina Ministru kabineta pārstāvniecību tiesā. Ņemot vērā minēto, Noteikumi ir papildināti ar 13.1 punktu. Attiecīgā Ministru kabineta rīkojuma projekta sagatavotājs un virzītājs ir ministrija kā valsts nekustamā īpašuma tiesiskais valdītājs.
3. 6) Saskaņā ar Valsts pārvaldes iekārtas likuma 7. panta trešo daļu valsts iestāžu padotību īsteno pakļautības vai pārraudzības formā, līdz ar to atbilstoši spēkā esošajam normatīvajam regulējumam ir precizēta Noteikumu 17.punkta ievaddaļa.

7) Lai nepieciešamības gadījumā nodrošinātu elastīgāku procesu, kādā tiek noskaidrota ministrijas padotībā esošo iestāžu vajadzība pēc ministrijas, tās padotībā esošas iestādes vai kapitālsabiedrības valdījumā esošās nevajadzīgās valsts kustamās mantas, izdarīti grozījumi Noteikumu 20.punktā, nosakot, ka ministrija organizē tās padotībā esošo iestāžu vajadzības noskaidrošanu pēc ministrijas, tās padotībā esošas iestādes vai kapitālsabiedrības valdījumā esošās nevajadzīgās valsts kustamās mantas. Līdz ar to ministrija, organizējot tās padotībā esošo iestāžu vajadzības noskaidrošanu, var, piemēram, noteikt procesu, kādā attiecīgā padotības iestāde pati var noskaidrot citu ministrijas padotības iestāžu vajadzības, par to informējot ministriju. Vienlaikus ņemot vērā apstākli, ka no Ministru kabineta 2009.gada 15.decembra noteikumiem Nr.1486 “Kārtība, kādā budžeta iestādes kārto grāmatvedības uzskaiti” izriet, ka valsts kustamo mantu var nodot citai iestādei tā iestāde, kuras bilancē ir attiecīgā valsts kustamā manta, noteikumu projektā ir atbilstoši pielāgota Noteikumu 20.punkta redakcija.8) Valsts kustamās mantas nodošana īpašumā bez atlīdzības (sniedzot kustamās mantas vērtības atlaidi) citai publiskai personai vai organizācijai (saimnieciskās darbības veicējam), var kvalificēties kā komercdarbības atbalsts konkrētai publiskai personai vai organizācijai, ja tā veic saimniecisko darbību, līdz ar to šāda nodošana jāveic saskaņā ar komercdarbības atbalsta regulējumu. Noteikumi ir papildināti ar 23.3 punktu, nosakot, ja valsts kustamā manta, kas nodota bez atlīdzības, tiek izmantota saimniecisku darbību veikšanai, piemērojot kustamās mantas vērtības atlaidi, kas kvalificējas kā valsts atbalsts, jāievēro komercdarbības atbalsta nosacījumi. Noteikumos ietvertais nosacījums nozīmē, ka valsts mantisko vērtību (kustamu mantu), par kuru ir saņemts komercdarbības atbalsts, atsavināšanas gadījumā citai publiskai personai vai organizācijai, kas veic saimniecisko darbību (piedāvā preces vai pakalpojumus tirgū), tiks uzskatīts kā komercdarbības atbalsts iepriekšējā īpašnieka saistību pārņēmējam, ja vien par konkrētās mantiskās vērtības nodošanu netiks samaksāta tirgus cena.1. 9) Ņemot vērā pieņemtos grozījumus Atsavināšanas likuma 42.panta trešajā daļā un 43.1 panta pirmajā daļā attiecībā uz kustamās mantas nodošanu sabiedriskā labuma organizācijām, ar Noteikumu projektu (Noteikumu projekta 15.-20.punkts) valsts kustamās mantas nodošanas bez atlīdzības sabiedriskā labuma organizāciju īpašumā procedūras kārtība tiek pielīdzināta kārtībai, kādā publiskas personas kustamā manta tiek nodota bez atlīdzības valsts, atvasinātu publisku personu, kā arī citu publisko tiesību subjektu īpašumā, paredzot pirms kustamās mantas nodošanas sabiedriskā labuma organizācijai noskaidrot, vai attiecīgā valsts kustamā manta nav nepieciešama citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai. Attiecīgi gadījumā, ja valsts kustamā manta, kas ir ministrijas, tās pakļautībā vai pārraudzībā esošas iestādes vai kapitālsabiedrības valdījumā vai turējumā, nav nepieciešama ne tās padotībā esošajām iestādēm, ne citām valsts iestādēm un atvasinātām publiskām personām vai to iestādēm, un uz attiecīgo kustamo mantu ir pieteikusies sabiedriskā labuma organizācija, tad, izvērtējot lietderības apsvērumus un nosakot nosacīto cenu, attiecīgo kustamo mantu var nodot sabiedriskā labuma organizācijai. Gadījumā, ja vienlaicīgi pieteikušās vairākas sabiedriskā labuma organizācijas un tiek lemts par valsts kustamās mantas nodošanu sabiedriskā labuma organizācijai, tad jautājumu par mantas nodošanu atrisina pēc izlozes principa.
2. 10) Publiskas personas finanšu līdzekļu un mantas izšķērdēšanas novēršanas likuma (turpmāk – Izšķērdēšanas novēršanas likums) 12.panta pirmajā daļā noteikts, ja atsevišķa dāvinājuma (ziedojuma) summa pārsniedz 1500 *euro*, dāvināt (ziedot) drīkst, tikai noslēdzot ar dāvinājuma (ziedojuma) saņēmēju rakstveida līgumu. Līgumā paredz dāvinājuma (ziedojuma) mērķi, kā arī kārtību, kādā dāvinātājs (ziedotājs) pārbauda, vai saņemtie finanšu līdzekļi un manta ir izlietota likumīgi un lietderīgi.
3. Noteikumi papildināti ar 22.1 punktu, nosakot, ka sabiedriskā labuma organizācija, piesakoties uz ministrijai, tās padotības iestādei vai kapitālsabiedrībai nevajadzīgo valsts kustamo mantu papildus norāda attiecīgajā kalendārajā gadā no publiskas personas saņemtā dāvinājuma (ziedojuma) apmēru. Minētais punkts ir nepieciešams, lai nodrošinātu publiskas personas informētību par to, vai nepieciešams slēgt rakstveida līgumu.
4. 11) Vienlaikus Noteikumi ir papildināti ar 23.1 punktu, nosakot, ka ministrijai, tās pakļautībā vai pārraudzībā esošā iestādei vai kapitālsabiedrībai, kuras valdījumā vai turējumā ir attiecīgā valsts kustamā manta, kas tiek nodota sabiedriskā labuma organizācijai saskaņā ar Noteikumu 23.3.apakšpunktu, ir pienākums 10 darbdienu laikā pēc tai nevajadzīgās valsts kustamās mantas atsavināšanas publicēt valsts akciju sabiedrības “Valsts nekustamie īpašumi” mājaslapā informāciju par sabiedriskā labuma organizāciju un tai nodotās kustamās mantas veidu, nodošanas mērķi un nosacīto cenu, tādējādi nodrošinot gan publisku personu, gan sabiedrības informētību kopumā par sabiedriskā labuma organizācijām nodoto valsts kustamo mantu. Nosacīto cenu nosaka Atsavināšanas likumā noteiktajā kārtībā.
5. Ņemot vērā, ka valsts akciju sabiedrībai “Valsts nekustamie īpašumi” pēc Noteikumu projekta spēkā stāšanās nepieciešami četri mēneši, lai papildinātu mājaslapu ar attiecīgo sadaļu, ar Noteikumu projekta 27.punktu noteikts, ka 23.1 punkts stājas spēkā 2016.gada 1.decembrī, attiecīgi valsts akciju sabiedrībai “Valsts nekustamie īpašumi” līdz 2016.gada 30.novembrim jāizstrādā un jāievieš programmnodrošinājums, lai ministrija, tās padotības iestāde vai kapitālsabiedrība, kura ir nodevusi valsts kustamo mantu sabiedriskā labuma organizācijai, varētu valsts akciju sabiedrības “Valsts nekustamie īpašumi” mājaslapā publicēt Noteikumu 23.1 punktā noteikto informāciju. Noteikts, ka ministrija, tās padotībā esošā iestāde vai kapitālsabiedrība līdz 2016.gada 31.decembrim publicē sabiedrības mājaslapā informāciju par valsts kustamo mantu, kuru tā līdz 2016.gada 30.novembrim nodevusi sabiedriskā labuma organizācijai atbilstoši šo noteikumu 23.3.apakšpunktam.
6. 12) Izvērtējot Noteikumos noteikto publiskas personas kustamās mantas atsavināšanas kārtību, secināms, ka publiskas personas mantu nodod tā iestāde, kuras valdījumā atrodas attiecīgā kustamā manta, līdz ar to publiskas personas amatpersonas apstiprinājums gadījumos, kad plašā apmērā kustamā manta tiek atsavināta, rada administratīvo slogu un laika patēriņu. Ņemot vērā, ka Noteikumu 29.punkts pēc būtības nodrošina tikai attiecīgās amatpersonas informētību par notikušo darījumu, tam nav juridiskas slodzes, līdz ar to ar Noteikumu projektu tiek svītrots Noteikumu 29.punkts.

13) Ņemot vērā, ka Publisko iepirkumu likums neregulē iepirkumus ar paredzamo līgumcenu līdz 4000 *euro* un Noteikumu IV.nodaļas mērķi, attiecībā uz maiņas līgumiem, kuros paredzamā līgumcena ir vienāda vai lielāka par Publisko iepirkumu likumā paredzamo līgumcenu robežvērtību, ar grozījumiem noteikumu 32.punktā tiek vienkāršota kārtība attiecībā uz šādu piedāvājumu izvēli. Lai nodrošinātu procedūras atklātumu un pretendentu vienlīdzīgumu, Noteikumu projekts paredz Noteikumu 32.punktu izteikt jaunā redakcijā, saglabājot piedāvājumu publicēšanas nepieciešamību un kārtību. |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visas publiskas personas, atvasinātas publiskas personas. Biedrības un nodibinājumi, kas ieguvušas sabiedriskā labuma organizācijas statusu atbilstoši Sabiedriskā labuma organizāciju likumā noteiktajai kārtībai. Atbilstoši Sabiedriskā labuma organizāciju reģistra informācijai 2016.gada 1.janvārī spēkā esošs statuss ir 2467 sabiedriskā labuma organizācijām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. 2015.gada 20.novembrī Finanšu ministrijas mājaslapas sadaļā “Sabiedrības līdzdalība” ir publicēta Noteikumu projekta uzziņa, līdz ar to sabiedrības pārstāvji ir informēti par iespēju līdzdarboties, iesniedzot priekšlikumus, atzinumu par tiesību akta projektu jebkurā tā izstrādes posmā.Noteikumu projekts un tā sākotnējās ietekmes novērtējuma ziņojums (anotācija) pēc tā izsludināšanas Valsts sekretāru sanāksmē publiski pieejami Ministru kabineta mājaslapas sadaļā *Tiesību aktu projekti*. |
| 2. | Sabiedrības līdzdalība projekta izstrādē  | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Publiskas personas un atvasinātas publiskas personas, valsts akciju sabiedrība “Valsts nekustamie īpašumi”, biedrības un nodibinājumi, kas ieguvušas sabiedriskā labuma organizācijas statusu atbilstoši Sabiedriskā labuma organizāciju likumā noteiktajai kārtībai. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Finanšu ministre D.Reizniece-Ozola

30.05.2016. 11:08

2679

S.Ālmane, 67095597

Sabine.Almane@fm.gov.lv